PRIMARIA MUNICIPIULUI TIMISOARA                                        APROBAT
DIRECTIA URBANISM                                                                           

SERVICIUL BANCA DE DATE URBANE                                            PRIMAR

NR.SC2007-10509/07.05.2007                                           Dr.ing. GHEORGHE   CIUHANDU

                                                             R E F E R A T

pentru aprobarea completării inventarului bunurilor care alcătuiesc domeniul public al municipiului Timişoara


Direcţia Urbanism – Serviciul Banca de Date Urbane a identificat patru imobile situate în municipiul Timişoara care nu au fost cuprinse în Anexa nr. 2 privind inventarul bunurilor care aparţin domeniului public al municipiului Timişoara atestată prin H.G. 977 / 2002 şi  în  Anexele nr. 1-23 la H.G. nr. 1016 / 2005 . 

Imobilele au ca proprietar tabular Statul Român şi nu fac obiectul unor dosare de revendicare în baza Legii nr.18/1991 , a Legii nr.1/2000 , a Legii nr. 10 /2001 şi a Legii nr. 247 /2005.

 Motivaţia apartenenţei la domeniul public al acestor imobile este posibilitatea concesionării sau închirierii lor. De asemenea, ele pot fi date în administrare regiilor autonome ori instituţiilor publice, pot fi date în folosinţă gratuită instituţiilor de utilitate publică, conform art. 136, aliniat nr. 4 din Constituţie.


Terenul situat în calea Buziaşului, înscris în C.F.208 Moşniţa Nouă, cu nr. top. 256/1/1/1/1/1, a fost solicitat de R.A.T.T. Timişoara în perspectiva realizării unui depou de tramvaie pe acest amplasament.

Terenurile situate în str. Legumiculturii, C.F.51509, top.29034, str.Recoltei nr.9, C.F.51510, top.29035/1 şi str. Recoltei nr.1, C.F.65778, top.29035/2, au fost solicitate de Inspectoratul Şcolar al Judeţului Timiş în vederea construirii unui campus şcolar – Colegiul Tehnic de Vest. Menţionăm că aceste terenuri au fost incluse în inventarul domeniului public aprobat prin H.C.L.313/2005, dar nu au fost atestate prin hotărâre de guvern. 
Propunem revocarea poziţiilor 4137,4138,4139 din H.C.L.313/2005 unde au fost menţionate aceste terenuri şi  emiterea unei hotărâri a Consiliului Local prin care se aprobă   completarea la inventarul bunurilor care  aparţin domeniului public al Municipiului Timişoara  conform  Anexei 1  care face parte integrantă din proiectul de hotărâre . 

